
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 249 

28 Ιουνίου 2010 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Χαρακτηρισμός ως κυριοτέρας της δημοτικής οδού 
που συνδέει τον οικισμό Διάκου με τον οικισμό 

Βούντενης. 1 

Άρση χαρακτηρισμού και επανεπίβολή χαρακτηρι¬ 
σμού στην περιοχή του Ο.Τ.211Α της περιοχής Ελ- 
πίδος του Δήμου Πολίχνης, Νομού Θεσσαλονίκης 
σε εφαρμογή της αριθ. 84/2008 Απόφασης του 


Διοικητικού Πρωτοδικείου Θεσσαλονίκης». 2 

Αρση υφιστάμενης ασυμφωνίας ρυμοτομικού σχεδί¬ 
ου Μυτιλήνης στην οδό Αιγέως. 3 


Α ΠΟΦΑΣΕ ΙΣ 

Αριθμ. 7215 (1) 


Χαρακτηρισμός ως κυριοτέρας της δημοτικής οδού που 
συνδέει τον οικισμό Διάκου με τον οικισμό Βούντε¬ 
νης. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις δ/ξεις του Ν. 3200/55 περί διοικητικής αποκέ¬ 
ντρωσης & τις ίδιες του από 28-2-55 Β.Δ. περί εξαιρέ- 
σεως από τις αρμοδιότητες των Νομαρχών μερικών 
αντικειμένων αρμοδιότητας του Υπουργού. 


2. Τις δ/ξεις του Ν.Δ. 532/70 περί συμπληρώσεως των 
διατάξεων περί διοικητικής αποκέντρωσης. 

3. Τις δ/ξεις του Β.Δ. 712/70 & εκείνες του Β.Δ. 677/71 
περί τροποποίησης & συμπλήρωσης του Β.Δ. 712/70. 

4. Τις διατάξεις του άρθρου 1 του Π.Δ. 24/31-5-1985 
όπως αντικαταστάθηκε με την παρ. δδ του άρθ. 162 του 
Π.Δ. 14/27-7-1999 ΦΕΚ 58Ο/Δ/27-7-99. 

5. Την με αριθ. 27/31-3-1995 ΦΕΚ 357/Β/95 Απόφαση 
Νομαρχιακής Αυτοδιοίκησης Αχάίας περί συστάσεως 
Δ/νσης ΧΟΠ Ν.Α. Αχάίας. 

6. Την υπ. αριθ. 1934/2010 εισήγηση της Δ/νσης Πολε¬ 
οδομίας της Ν.Α. Αχάίας προς το ΣΧΟΠ Ν. Αχάίας. 

7. Το με αριθ. 3/14-5-2010 πρακτικό του ΣΧΟΠ θέμα 
7°, αποφασίζουμε: 

Αρθρο 1. Χαρακτηρίζουμε ως κυριωτέρα την δημοτική 
οδό Αγ. Τρύφωνα, που συνδέει τον οικισμό Διάκου με 
τον οικισμό Βούντενης, όπως σημειώνεται στο απόσπα¬ 
σμα χάρτη ΓΥΣ κλ. 1:5000. 

Αρθρο 2. Η παρούσα απόφαση δεν επιβαρύνει τον 
κρατικό προϋπολογισμό ούτε τον προϋπολογισμό του 
οικείου Ο.Τ.Α. 

Η ισχύς της παρούσης απόφασης αρχίζει από την ημέ¬ 
ρα δημοσίευσης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 28 Μάίου 2010 
Ο Νομάρχης 

ΔΗΜΗΤΡΙΟΣ ΚΑΤΣΙΚΟΠΟΥΛΟΣ 














ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 39% 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 29/ΠΣΚ/7834 (2) 

Άρση χαρακτηρισμού και επανεπίβολή χαρακτηρισμού 
στην περιοχή του Ο.Τ.211Α της περιοχής Ελπίδος του 
Δήμου Πολίχνης, Νομού Θεσσαλονίκης σε εφαρμογή 
της αριθ. 84/2008 Απόφασης του Διοικητικού Πρω¬ 
τοδικείου Θεσσαλονίκης» 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 152 και 153 του Π.Δ. της 
14/27.07.1999 «Κώδικας Βασικής Πολεοδομικής Νομοθε¬ 
σίας», (ΦΕΚ 580Δ) όπως ισχύει. 

2. Τις διατάξεις του άρθρου 29 του Ν.2831/2000 «τρο¬ 
ποποίηση των διατάξεων του Ν. 1577/1985 (Γενικός Οικο¬ 
δομικός Κανονισμός) και άλλες πολεοδομικές διατάξεις» 
όπως αντικαταστάθηκαν με το άρθρο 10 του Ν. 3044/2002 
«Μεταφορά Συντελεστή Δόμησης κλπ» (ΦΕΚ 197 Α). 

3. Το από 15.12.1986 Π.Δ. (ΦΕΚ 182Δ/10.3.87) όπως ισχύει. 

4. Το Π.Δ. 30/1996 «Κώδικας Νομαρχιακής Αυτοδιοίκη¬ 
σης» (ΦΕΚ 21Α) και ιδίως το άρθρο 63 για την αναπλή- 
ρωση των Νομαρχών. 

5. Την αριθ. 21/31.3.95 Απόφαση του Νομαρχιακού Συμ¬ 
βουλίου Θεσσαλονίκης «Οργανισμός Εσωτερικής Υπη¬ 
ρεσίας της Νομαρχιακής Αυτοδιοίκησης Θεσσαλονίκης» 
(ΦΕΚ 392/Β/11.4.95) όπως ισχύει. 

6. Την αριθ. 10/οικ.4465/11.02.10 Απόφαση Νομάρχη Θεσσα¬ 
λονίκης «Μεταβίβαση αρμοδιοτήτων στον αρμόδιο Αντινο- 
μάρχη της Διεύθυνσης Πολεοδομίας...».(ΦΕΚ 261Β/2010). 

7. Την αριθ. Γ.Ν. 125/14.01.10 Απόφαση Νομάρχη Θεσ¬ 
σαλονίκης «Ορισμός Αντινομαρχών». 

8. Την αριθ. 84/2008 Απόφαση του Διοικητικού Πρω¬ 
τοδικείου Θεσσαλονίκης. 

9. Την αριθ. 498/2009 απόφαση του Δ.Σ Πολίχνης από 
την οποία προκύπτει ότι υπάρχει πίστωση για την απαλ¬ 
λοτρίωση του χώρου που είναι ενταγμένη στον Προϋ¬ 


πολογισμό έτους 2010 του Δήμου Πολίχνης με κωδικό 
02.30.7424.03 και ύψος ποσού 180.836,00€. 

10. Την με αριθμό 13 (συνεδρία 7η της 27.04.10) Πράξη 
του Συμβουλίου Χωροταξίας Οικισμού και Περιβάλλο¬ 
ντος Νομού Θεσσαλονίκης μετά την από 12.04.10 εισή¬ 
γηση του Τμήματος Πολεοδομικών Σχεδίων και Κανόνων 
της Δ/νσης Πολεοδομίας Θεσσαλονίκης της ΝΑΘ. 

11. Τις διατάξεις του άρθρου 90 του Π.Δ. 63/2005 «Κωδι¬ 
κοποίηση της Νομοθεσίας για την Κυβέρνηση και τα Κυ¬ 
βερνητικά Όργανα» και την διαπίστωση ότι η υπό έγκριση 
ρύθμιση δεν περιλαμβάνει διατάξεις κανονιστικού χαρα¬ 
κτήρα συνεπαγόμενες δαπάνη σε βάρος του Κρατικού 
Προϋπολογισμού ή του Δήμου Πολίχνης, αποφασίζουμε: 

1. Εγκρίνεται η τροποποίηση του ρυμοτομικού σχεδίου 
πόλεως στην περιοχή του Ο.Τ.211Α που βρίσκεται στην 
περιοχή Ελπίδος του Δήμου Πολίχνης Νομού Θεσσαλο¬ 
νίκης όπως απεικονίζεται στο τοπογραφικό διάγραμμα 
κλίμακας 1:200 που συνοδεύει την παρούσα με: 

2. Τον αποχαρακτηρισμό τμήματος από το χώρο 
πρασίνου (Ο.Τ.211Α) όπως σημειώνεται με τα στοιχεία 
ΝΞΗΟΝ, καθώς και τμημάτων πέριξ αυτού κοινοχρήστων 
χώρων (οδού και πεζοδρόμων), σε εφαρμογή της αριθ. 
84/2008 Απόφασης του ΙΒ’ τμήματος του Διοικητικού 
Πρωτοδικείου Θεσσαλονίκης. 

3. Τον επαναχαρακτηρισμό του προαναφερόμενου 
τμήματος ΝΞΗΟΝ ως χώρου πρασίνου και των προα- 
ναφερόμενων τμημάτων πέριξ αυτού ως κοινόχρηστων 
χώρων (οδού και πεζοδρόμων) 

4. Η απόφαση αυτή να δημοσιευθεί στην Εφημερίδα 
της Κυβερνήσεως και η ισχύς της να αρχίσει από την 
δημοσίευσή της. 

Θεσσαλονίκη, 2 Ιουνίου 2010 

Με εντολή Νομάρχη 
Ο Αντινομάρχης 
ΙΩΑΝΝΗΣ ΑΓΓΟΥΡΑΣ 

Αριθμ. 223 (3) 

Άρση υφιστάμενης ασυμφωνίας ρυμοτομικού σχεδίου 
Μυτιλήνης στην οδό Αιγέως. 

Ο ΝΟΜΑΡΧΗΣ ΛΕΣΒΟΥ 

Εχοντας υπόψη: 

1) Τις διατάξεις του Ν. 2218/94, του Ν. 2240/94 και του 
Π.Δ. 30/96 όπως ισχύει σήμερα τροποποιούμενο. 

2) Τον Οργανισμό λειτουργίας των Υπηρεσιών της Ν.Α. 
Λέσβου, όπως ισχύει σήμερα τροποποιούμενος (ΦΕΚ 229/Β/ 
9-2-2004, ΦΕΚ 1918/Β/30-12-2005 και ΦΕΚ222/Β/14-2-2006). 

3) Τις διατάξεις του Ν. 3200/55 ’περί διοικητικής απο- 
κεντρώσεως όπως τροποποιήθηκαν και συμπληρώθηκαν 
μεταγενέστερα. 

4) Τις διατάξεις άρθρου 6 του από 17-7-1923 Ν.Δ. και του 
ΠΑτης 18-10-1925 «περί τρόπου διορθώσεως ασυμφωνιών 
κ.λπ.» όπως τροποποιήθηκε με το Β.Δ. της 10-5-1958. 

5) Το ρυμοτομικό σχέδιο της Μυτιλήνης που έχει 
εγκριθεί με το Π.Δ. της 10-02-1928 και αναθεωρήθηκε 
με το Π.Δ. 2.9/5-12-1988 ΦΕΚ 869Δ'. 

6) Την από 13-01-2010 αίτηση της Χωραφά Βασιλείας 
με την οποία επισημαίνεται η ασυμφωνία μεταξύ του 
ισχύοντος ρυμοτομικού σχεδίου και της υφισταμένης 
πραγματικής κατάστασης στην οδό Αιγέως στη Μυτι¬ 
λήνη, συνοδευόμενη με το Τοπογραφικό Διάγραμμα του 
Μηχανικού Καλίτσα Παναγιώτη. 


7) Την από 07-04-2010 εισήγηση του Τμήματος Πολε- 
οδομικών Σχεδίων & Κανόνων. 

8) Την αριθμ. πρωτ. 1519/531/28-01-2009 Απόφαση του 
Νομάρχη Λέσβου, που δημοσιεύθηκε στο ΦΕΚ 193/Β/5- 
2-2009 και με την οποία μεταβιβάζονται αρμοδιότητες 
του Νομάρχη Λέσβου στους Αντινομάρχες. 

9) Την θετική γνωμοδότηση του Συμβουλίου Χ.Ο.Π. του 
Νομού όπως αυτή εκφράζεται με το Πρακτικό 2/21-05- 
2010 θέμα 1°, αποφασίζουμε: 

Αίρουμε την υφιστάμενη ασυμφωνία μεταξύ του ισχύ- 
οντος ρυμοτομικού σχεδίου και της υφισταμένης πραγ¬ 
ματικής κατάστασης στην οδό Αιγέως, στο ρυμοτομικό 
σχέδιο Μυτιλήνης έμπροσθεν της ιδιοκτησίας Χωραφά 
Βασιλείας με κατάργηση του τμήματος Β1-Γ-Δ1-Δ2 της 
ρυμοτομικής και οικοδομικής γραμμής και την έγκριση 
στη νέα θέση Β1-Β-Π-Δ1-Δ2Η σε επαφή με την πρόσοψη 
του όμορου κτιρίου, προς όφελος της οδού. 

Η Απόφαση αυτή δεν επιβαρύνει τον Κρατικό Προϋπο¬ 
λογισμό ούτε τον Δήμο Μυτιλήνης, και ισχύει από την 
δημοσίευση στην Εφημερίδα της Κυβερνήσεως. 

Μυτιλήνη, 1 Ιουνίου 2010 

Με εντολή Νομάρχη 
Η Αντινομάρχης 
ΜΑΡΙΑ-ΤΣΙΦΤΗ ΤΣΟΥΒΕΛΕΚΑΚΗ 

